Diari Oficial de la Generalitat Valenciana


Sumari del DOGV 7448, del 22-01-2015 (2015/394)

RESOLUCIÓ de 9 de gener de 2015, de la Direcció General d'Avaluació Ambiental i Territorial, per la qual s'ordena la publicació dels informes ambientals i territorials estratègics corresponents als expedients 089/14-EAE Vilafranca i 099/14-EAE Tibi.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7448

Data del DOGV
:   22-01-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/394


Data del document
:   09-01-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Vilafranca
    * Tibi
    * impacte ambiental

RESOLUCIÓ de 9 de gener de 2015, de la Direcció General d'Avaluació Ambiental i Territorial, per la qual s'ordena la publicació dels informes ambientals i territorials estratègics corresponents als expedients 089/14-EAE Vilafranca i 099/14-EAE Tibi. [2015/394]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, el qual establix la publicació en el Diari Oficial de la Comunitat Valenciana de l'informe ambiental i territorial estratègic, resolc:  
  
Únic  
Publicar en el Diari Oficial de la Comunitat Valenciana els informes ambientals i territorials estratègics corresponents als expedients 089/14-EAE Vilafranca i 099/14-EAE Tibi.  
  
«Informe ambiental i territorial estratègic  
Expedient: 089/3297-GHG.  
Títol: modificació puntual número 16 de les normes subsidiàries de planejament de Vilafranca.  
Promotor: ajuntament.  
Autoritat substantiva: Comissió Territorial d'Urbanisme i Ajuntament.  
Localització: Vilafranca (Castelló).  
La Comissió Ambiental va adoptar un acord sobre la necessitat de sotmetre a avaluació ambiental estratègica la modificació puntual número 16 de les normes subsidiàries de planejament de Vilafranca, en la sessió de 18 de desembre de 2014.  
  
Antecedents  
En data 29 d'octubre de 2014, té entrada al Servici d'Avaluació Ambiental Estratègica, de la Subdirecció General d'Avaluació Ambiental i Territorial, un escrit del Servici Territorial d'Urbanisme en què es remet la sol·licitud, el document inicial estratègic i l'esborrany de la proposta de modificació puntual número 16 de les normes subsidiàries de planejament del municipi de Vilafranca, que presenta l'ajuntament, perquè se sotmeta al tràmit de procediment simplificat d'avaluació ambiental i territorial estratègica.  
  
Documentació presentada  
La sol·licitud d'inici, remesa per l'Ajuntament de Vilafranca, s'acompanya d'un esborrany de la modificació número 16 de les normes subsidiàries de planejament i de document inicial estratègic, d'acord amb el que establix l'article 50 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP). La documentació es presenta en format paper i digital (CD).  
  
  
Planejament vigent  
El planejament municipal vigent el constituïxen les normes subsidiàries de planejament, aprovades definitivament el 13 de maig de 1992. Posteriorment, s'han tramitat 15 modificacions puntuals.  
Modificació puntual número 16 de les normes subsidiàries: objecte i justificació.  
Es desprén de la documentació presentada que l'objectiu de la modificació puntual número 16 de les normes subsidiàries és adaptar el planejament vigent a les necessitats i situació real del municipi i a este efecte es proposa actuar en 13 zones diferents del municipi, de les quals, llevat de les denominades zona 1, zona 4 i zona 7, 10 zones corresponen a àmbits del bord urbà actual.  
En general, la modificació puntual afecta el planejament de tres formes distintes:  
1. Modificacions dins del sòl urbà, que consistixen en proteccions de caràcter estètic a les edificacions antigues, per a una major conservació i posada en valor de patrimoni cultural. Esta modificació té incidència a les zones següents:  
2. Modificacions dins del sòl urbà per a adaptar el planejament a la realitat.  
Esta modificació té incidència a les zones següents:  
3. Canvis en la qualificació urbanística de la parcel·la, a fi de racionalitzar l'estructura de sòl urbà i promoure el creixement de les zones on és rendible urbanitzar, limitant el creixement de les zones que no és rendible urbanitzar.  
Esta modificació té incidència a les zones següents:  
En vista de tot el que s'ha dit més amunt, la modificació puntual número 16 implica els canvis següents en el planejament vigent:  
- Ampliació de la superfície de sòl urbà - nucli antic (zona 1).  
  
- Augment d'edificabilitat en sòl urbà residencial de determinades parcel·les (zona 5).  
- Canvi de qualificació de parcel·les d'urbanitzableresidencial a industrial en zona 3).  
- Canvi de qualificació de parcel·les d'urbanitzable residencial a vial públic en zona 2 i zona 4).  
- Reclassificació de sòl urbà a sòl no urbanitzable (zona 7, zona 8, zona 9, zona 10 i zona 11).  
- Reclassificació de sòl no urbanitzable a sòl urbà (zona 6, zona 12 i zona 13).  
  
Segons recull l'esborrany de la modificació puntual número 16, el resum de superfícies afectades per la modificació en comparació amb el planejament vigent resulta:  
Possibles efectes sobre el medi ambient  
Una vegada realitzada l'anàlisi tècnica de la documentació presentada, s'observa que la modificació puntual número 16 proposada, en termes globals, reduïx la superfície de sòl urbà.  
No obstant això, algunes ampliacions previstes per la modificació puntual número 16 requerixen reclassificar sòl urbà (tant industrial com residencial) sobre sòl no urbanitzable de les normes subsidiàries vigents que afecten zones de vora urbana. Estes reclassificacions representen uns 8187,34 metres quadrats.  
Després d'analitzada i consultada la cartografia temàtica de la Conselleria d'Infraestructures, Territori i Medi Ambient s'observa que tot el terme municipal de Vilafranca queda ubicat al LIC l'Alt Maestrat.  
  
No s'afecta sòl forestal, ni hi ha riscos per inundabilitat. No s'afecten espais que són reserva de biodiversitat (microreserves de flora i fauna).  
  
Consultes  
La Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la LOTUP, ha sotmés la documentació aportada a consulta de les següents administracions públiques afectades.  
  
  
Administració pública consultada Consulta Informe  
1 SDG d'Ordenació, Planificació i ATES - Paisatge 13.11.2014   
2 SDG de Medi Natural - ENP-LIC-VIES PEC. 13.11.2014 05.12.2014  
3 DG de Cultura 13.11.2014 17.12.2014  
4 Servici Territorial d'Urbanisme de Castelló 29.10.2014 29.10.2014  
  
  
  
Es disposa, també, de l'informe del Servici Territorial d'Urbanisme de Castelló, que es remet conjuntament amb la documentació de la modificació puntual número 16, en data 29 d'octubre de 2014.  
  
Valoració dels possibles efectes sobre el medi ambient  
D'acord amb el que ha estipulat l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, d'acord amb l'existència d'efectes significatius sobre el medi ambient, amb la consulta prèvia a les administracions públiques afectades, a les quals es referixen els articles 48.d i 51.1 de la LOTUP.  
El Servici Territorial d'Urbanisme de Castelló emet un informe en data 29 d'octubre de 2014, on manifesta que, des de la visió de les competències urbanístiques d'eixe servici, la modificació puntual número 16 de les normes subsidiàries de Vilafranca, ara proposada, no sembla que vaja a tindre un efecte significatiu sobre el medi ambient.  
  
En l'informe del Servici d'Infraestructura i Paisatge, rebut en data 17 de desembre de 2014, es posa de manifest que les actuacions a les zones 1, 2, 3, 4 i 8 de la modificació proposada no tindran efectes significatius en el conjunt del paisatge urbanitzat del seu entorn; l'actuació a la zona 12 transformaria significativament les característiques de les unitats de paisatge del seu entorn, i per tant no es considera viable la modificació esmentada; i, finalment, en relació amb les actuacions a les zones 5, 6 7, 9, 10, 11 i 13, les actuacions esmentades podrien tindre incidència en el paisatge del nucli urbà per això es requerix incorporar un estudi d'integració paisatgística, adaptat a l'abast de les modificacions esmentades, per a valorar els efectes sobre el caràcter i la percepció del paisatge.  
  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001 42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Esta directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el text refós de la Llei de Sòl, establix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
Atesa la disposició transitòria primera de la LOTUP, el procediment d'avaluació ambiental previst en la Llei 21/2013, de 9 de desembre, d'avaluació ambiental, serà aplicable als instruments de planejament que s'inicien a partir de l'entrada en vigor de la LOTUP, és a dir, a partir del 20 d'agost de 2014.  
Vista la data d'entrada de la sol·licitud d'inici del procediment d'avaluació ambiental, 29 d'octubre de 2014, i de conformitat amb la disposició transitòria primera, apartat segon, de la llei mencionada, la tramitació ambiental es durà a terme conforme a la Llei 5/2014, LOTUP.  
  
  
Acord  
De conformitat amb l'article 46.3 de la LOTUP, en relació amb l'aplicació del procediment simplificat d'avaluació ambiental i territorial estratègica, la modificació puntual número 16 quedaria emmarcada dins dels supòsits recollits en l'article mencionat ja que establix l'ús, a l'àmbit municipal, de zones d'extensió reduïda, i a més esta modificació suposa la nova ocupació de sòl no urbanitzable per a realitzar operacions puntuals de reordenació o ampliació limitada de vores de sòls consolidats.  
Segons establix l'article 51 de la LOTUP, per considerar, d'acord amb els criteris de l'annex VIII d'esta llei, que la modificació número 16 de les normes subsidiàries de Vilafranca avaluada no establix el marc per a projectes i altres activitats subjectes a avaluació d'impacte ambiental; no influïx en altres plans o programes; no té incidència en el model territorial vigent en el municipi ni produïx cap increment en el consum de recursos; no suposa cap afecció sobre elements del patrimoni natural i cultural i, havent tingut en compte les consultes realitzades, es pot concloure que la modificació número 16 de les normes subsidiàries de Vilafranca no presenta efectes significatius sobre el medi ambient i, per tant, se sotmet al procediment d'avaluació ambiental i territorial estratègica simplificat.  
Atés el que establix l'article 51.2.b de la LOTUP, i ja que la modificació puntual número 16 avaluada no té efectes significatius en el medi ambient i el territori, se sotmet al procediment simplificat d'avaluació:  
  
D'acord amb allò que s'ha exposat, es resol:  
- No es considera ambientalment viable la modificació proposada a la zona 12 per la seua afecció paisatgística.  
- Emetre un informe ambiental i territorial estratègic favorable, en el procediment simplificat d'avaluació ambiental i territorial estratègica de la modificació puntual número 16 de les normes subsidiàries del municipi de Vilafranca per a la resta d'actuacions proposades (zones 1, 2, 3, 4, 5, 6, 7, 8, 9, 10, 11 i 13), ja que d'acord amb els criteris de l'annex VIII de la LOTUP, no tenen efectes significatius sobre el medi ambient, amb el compliment de la determinació següent:  
  
- Per a les modificacions proposades a les zones 5, 6, 7, 9, 10, 11 i 13, amb caràcter previ a la seua aprovació definitiva, caldrà elaborar un estudi d'integració paisatgística que haurà de ser objecte d'un informe pel servici d'infraestructura verda i paisatge i atendre les indicacions que s'hi determinen.  
Per tant, per no tindre efectes significatius sobre el medi ambient, correspon continuar la tramitació de la modificació puntual número 16, de les actuacions ambientalment viables, d'acord amb la seua normativa sectorial.  
Segons establix l'article 51.7 de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'ha procedit a aprovar l'estudi de detall en el termini màxim de quatre anys des que es publique.  
En este cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es referix l'article 51.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que disposa l'article 10.1 del Decret 135/2011, de 30 de setembre, del Consell, pel qual s'aprova el Reglament dels òrgans territorials, d'avaluació ambiental i urbanístics de la Generalitat.  
En vista de tot el que antecedix, la Comissió d'Avaluació Ambiental acorda emetre l'informe ambiental i territorial estratègic següent:  
- No es considera ambientalment viable la modificació proposada a la zona 12 per la seua afecció paisatgística.  
- Emetre un informe ambiental i territorial estratègic favorable, en el procediment simplificat d'avaluació ambiental i territorial estratègica de la modificació puntual número 16 de les normes subsidiàries del municipi de Vilafranca per a la resta d'actuacions proposades (zones 1, 2, 3, 4, 5, 6, 7, 8, 9, 10, 11 i 13), ja que, d'acord amb els criteris de l'annex VIII de la LOTUP, no tenen efectes significatius sobre el medi ambient, d'acord amb el compliment de la determinació que s'especifica en l'informe.  
Notificar als interessats que contra esta resolució, atés que no és un acte definitiu en la via administrativa, no s'hi pot interposar cap recurs, fet no és cap inconvenient perquè puguen utilitzar-se els mitjans de defensa que en el seu dret estimen pertinents.  
Cosa que li notifique perquè en prenga coneixement i als efectes oportuns.  
Cosa que se certifica amb anterioritat a l'aprovació de l'acta corresponent i a reserva dels termes precisos que es deriven d'esta, segons ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJPAC).  
  
València, 18 de desembre de 2014.- El secretari de la Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic  
Numere expedient: 099/1186-MEJ.  
Objecte: modificació puntual número 9 de les normes subsidiàries de Tibi.  
Promotor: Ajuntament de Tibi.  
Autoritat substantiva: Comissió Territorial d'Urbanisme d'Alacant i ajuntament.  
Localització: Tibi (Alacant).  
  
La Comissió Ambiental va adoptar un acord sobre la necessitat de sotmetre a avaluació ambiental estratègica la modificació puntual número 9 de les normes subsidiàries de Tibi, en la sessió de 18 de desembre de 2014.  
  
Antecedents  
En data 21 de novembre de 2014, ha tingut entrada al Servici d'Avaluació Ambiental Estratègica, de la Subdirecció General d'Avaluació Ambiental i Territorial, una sol·licitud d'inici de l'avaluació ambiental i territorial estratègica de la modificació puntual número 9 de les normes subsidiàries de Tibi, acompanyada del document inicial estratègic.  
  
Documentació presentada  
La sol·licitud d'inici, remesa per l'Ajuntament de Tibi, s'acompanya del document inicial estratègic, d'acord amb el que establix l'article 50 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP). La documentació es presenta en format paper i CD.  
  
Planejament vigent  
El planejament vigent al terme municipal de Tibi el constituïxen les normes subsidiàries del planejament municipal de Tibi (NS), les quals es van aprovar per un acord de la Comissió Territorial d'Urbanisme d'Alacant (CTU), de 20 de juliol de 1991, edicte publicat en el Butlletí Oficial de la Província d'Alacant número 253, de 5 de novembre de 1991.  
No establix entre els seus objectius, d'una forma específica, la creació d'unes infraestructures culturals destinades a la població en general, en part perquè l'equipament esmentat integraria la xarxa secundària de dotacions públiques, que es definiran a través dels instruments de planejament de desenrotllament futur i en part també perquè, una vegada establida la qualificació dels sòls dotacionals de la xarxa primària, pel mateix procediment d'aprovació, el Ple de l'Ajuntament ha d'anar adaptant la destinació d'estes a les necessitats canviants dels ciutadans.  
  
  
Antecedents de la modificació del pla  
Constituïxen els antecedents més immediats de la proposta del pla els següents:  
1. Conveni urbanístic Meclí terciari, aprovat pel Ple de la corporació en la sessió de 18 de juny de 2005, que oferix, com a compensació per plusvàlues urbanístiques generades per l'homologació modificació de les normes subsidiàries, l'aportació, entre altres, de la finca urbana al terme de Tibi, partida de les Hortes, Gita de los Alsiles, avinguda de la Foia, sn, parcel·la solar amb una superfície de 653,20 m².  
  
Per mitjà d'este conveni l'Ajuntament de Tibi adquirix una de les parcel·les afectades en la modificació puntual número 7 i número 9.  
  
2. Pla especial d'infraestructures de la Diputació d'Alacant, anualitat 2011, aprovat en la sessió extraordinària del dia 21 de desembre de 2010. Pla inclòs amb el número 7, denominat Nou Teatre de la Vila, el pressupost del qual puja a 1.986.853,13 euros. L'obra esmentada s'executaria en una de les parcel·les afectades en la modificació puntual número 7 i número 9.  
3. Modificació puntual número 7, aprovat definitivament el dia 15 de desembre de 2011, en concret, la modificació pretenia operar el canvi jurídic d'ús urbanístic d'una parcel·la de titularitat municipal que estava qualificada com a zona d'edificació adossada, pertanyent a la xarxa primària, per a destinar-la a equipament comunitari, així mateix de la xarxa primària, en concret, un teatre auditori de la vila per a la població.  
  
4. Resolució del conveni urbanístic per al desenrotllament del sector Meclí terciari per mutu acord. Amb data 18 d'abril de 2013, s'acorda resoldre i deixar sense efecte el conveni urbanístic per al desenrotllament del sector Meclí terciari per mutu acord entre les parts que van subscriure el conveni esmentat. Amb esta resolució del conveni l'Ajuntament de Tibi ja no té en disposició una de les parcel·les afectades en la modificació puntual número 7 i número 9.  
5. Canvi d'obra en el pla especial d'infraestructures de la Diputació d'Alacant, anualitat 2011. Amb data 22 d'abril de 2013 la Diputació d'Alacant accepta el canvi d'obra sol·licitat per l'Ajuntament de Tibi, que es referix a la inclosa amb el número 7 en el pla especial d'infraestructures, anualitat 2011, denominada Nou Teatre de la Vila, per l'import d'1.986.853,13 euros, i que passarà a ser edifici socioassistencial, amb un pressupost d'execució de 708.000,00 euros.  
  
  
Objecte i justificació  
En concret, esta proposta pretén operar el canvi jurídic d'ús urbanístic de la parcel·la que va ser objecte de la modificació puntual número 7 (Nou Teatre de la Vila), actualment qualificada com a equipament comunitari (EQ) pertanyent a la xarxa primària, per les parcel·les de titularitat municipal P1, P2 i P3 (segons es desprén de l'informe de secretaria de data 27.10.2014) que en l'actualitat estan qualificades com a zona d'edificació adossada, pertanyent a la xarxa primària, per a intercanviar-se entre si i d'esta manera redimensionar estos espais a les noves necessitats del municipi de Tibi, segons l'equip de govern actual.  
  
Es tracta de configurar una unitat funcional de servicis a la ciutadania, que actualitze l'oferta d'equipaments existent a la demanda recent, i que oferisca als veïns unes infraestructures dotacionals de qualitat amb vocació de servici integral. Des del punt de vista urbanístic, la modificació manté un tractament formal unitari de tot l'àmbit, a pesar que este és un àmbit discontinu ja que les parcel·les no són contigües, de manera que es millora la integració i distribució dels equipaments a la trama urbana de Tibi.  
Per al càlcul de les unitats d'aprofitament de l'equipament comunitari considerem el que establixen les condicions del planejament per a l'ús lucratiu que correspondria a la parcel·la esmentada, que en el nostre cas seria de zona d'edificació adossada (2+àtic).  
  
Per tant, obtindríem:  
  
Equipament comunitari = zona d'edificació adossada 2 + àtic = 2,70 UA  
Zona d'edificació adossada 2 + àtic = 2,70 UA  
Zona d'edificació tancada 3 + àtic = 3,70 UA  
  
  
  
Traslladant la ponderació als metres quadrats de cada parcel·la obtindríem:  
  
P1 - 308,00 m² x 2,70 UA = 831,60 UA  
P2 - 65,00 m² x 3,70 UA = 240,50 UA  
P3 - 200,00 m² x 3,70 UA = 740,00 UA  
EQ - 593,84 m² x 2,70 UA = 1,603,36 UA  
  
  
  
Actualment en l'ús d'equipament comunitari no estan tancats els paràmetres urbanístics, de manera que es deixen així els paràmetres dels equipaments comunitaris lliures i per definir en cada projecte adequant-se a la naturalesa de l'equipament projectat. Açò es mantindria de la mateixa manera, ja que és interessant deixar la polivalència esmentada a estos equipaments i definir-la en el moment de ser executats.  
  
Possibles efectes sobre el medi ambient  
Després d'haver-se realitzat l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que el desenrotllament de la modificació puntual número 9 de les normes subsidiàries de Tibi proposada no presenta afeccions sobre el medi ambient, únicament afecta el sòl urbà del municipi, i per tant la modificació únicament incidirà sobre les determinacions que regulen el règim d'ús i edificació del sòl.  
  
Consultes  
La Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la LOTUP, ha sotmés la documentació aportada a consulta del Servici Territorial d'Urbanisme d'Alacant en tant que administració pública afectada.  
  
Valoració dels possibles efectes sobre el medi ambient  
D'acord amb el que estipula l'article 46.3 de la LOTUP, l'òrgan ambiental i territorial determinarà, considerant els criteris de l'annex VIII, el sotmetiment al procediment d'avaluació ambiental i territorial ordinari o simplificat, d'acord amb l'existència d'efectes significatius sobre el medi ambient, amb la consulta prèvia a les administracions públiques afectades, a les quals es referixen els articles 48.d i 51.1 de la LOTUP.  
El Servici Territorial d'Urbanisme d'Alacant adjunta el seu informe a la comunicació rebuda el 21 de novembre de 2014, en el qual manifesta que, des de la visió de les competències urbanístiques d'eixe servici, la modificació proposada no sembla que tindrà un efecte significatiu sobre el medi ambient.  
  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Esta directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el text refós de la Llei de Sòl, establix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
Atesa la disposició transitòria primera de la LOTUP, el procediment d'avaluació ambiental previst en la Llei 21/2013, de 9 de desembre, d'avaluació ambiental, serà aplicable als instruments de planejament que s'inicien a partir de l'entrada en vigor de la LOTUP, és a dir, a partir del 20 d'agost de 2014.  
Vista la data d'entrada de la sol·licitud d'inici del procediment d'avaluació ambiental, 21 de novembre de 2014, i de conformitat amb la disposició transitòria primera, apartat segon, de la llei mencionada, la tramitació ambiental es durà a terme conforme a la Llei 5/2014 LOTUP.  
  
  
Acord  
Segons establix l'article 51 de la LOTUP, per considerar, d'acord amb els criteris de l'annex VIII d'esta llei, que la modificació puntual número 9 de les normes subsidiàries de Tibi avaluada no establix el marc per a projectes i altres activitats subjectes a avaluació d'impacte ambiental; no influïx en altres plans o programes; no té incidència en el model territorial vigent al municipi ni produïx increment en el consum de recursos; no suposa afecció sobre elements del patrimoni natural i cultural i, després de consultat respecte d'això el Servici Territorial d'Urbanisme d'Alacant; es pot concloure que la modificació puntual número 9 de les normes subsidiàries de Tibi no presenta efectes significatius sobre el medi ambient i per tant se sotmet al procediment d'avaluació ambiental i territorial estratègica simplificat.  
Atés el que establix l'article 51.2.b de la LOTUP, i ja que la modificació puntual avaluada no té efectes significatius en el medi ambient i el territori i se sotmet al procediment simplificat d'avaluació.  
  
  
D'acord amb el que s'ha exposat, es resol:  
Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 9 de les normes subsidiàries de Tibi, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació d'esta modificació d'acord amb la seua normativa sectorial.  
  
Segons establix l'article 51.7 de la LOTUP, l'informe ambiental i territorial estratègic perdrà la vigència i deixarà de produir els efectes que li són propis si, una vegada publicat en el Diari Oficial de la Comunitat Valenciana, no s'ha procedit a aprovar la modificació puntual número 9 de les normes subsidiàries de Tibi en el termini màxim de quatre anys des del dia que es publique. En este cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es referix l'article 51.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que disposa l'article 10.1 del Decret 135/2011, de 30 de setembre, del Consell, pel qual s'aprova el Reglament dels òrgans territorials, d'avaluació ambiental i urbanístics de la Generalitat.  
En vista de tot el que antecedix, la Comissió d'Avaluació Ambiental acorda emetre un informe ambiental i territorial estratègic favorable en el procediment simplificat a la modificació puntual número 9 de les normes subsidiàries de Tibi per considerar que no té efectes significatius en el medi ambient.  
Notificar als interessats que contra esta resolució, atés que no és un acte definitiu en la via administrativa, no es pot interposar cap recurs, fet que no és cap inconvenient perquè puguen utilitzar-se els mitjans de defensa que en el seu dret estimen pertinents.  
Cosa que li notifique perquè en prenga coneixement i als efectes oportuns.  
Cosa que se certifica amb anterioritat a l'aprovació de l'acta corresponent i a reserva dels termes precisos que es deriven d'esta, segons ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJPAC).  
  
València, 18 de desembre de 2014.- El secretari de la Comissió d'Avaluació Ambiental: José del Valle Arocas.»  
  
València, 9 de gener de 2015.- El director general d'Avaluació Ambiental i Territorial: Juan Giner Corell.